Blake Jenner

Blake Alexander Jenner (lahir 27 Ogos 1992) merupakan pelakon dan penyanyi Amerika Syarikat. Beliau dikenali sebagai pemenang siri pertandingan realiti
The Glee Project dan watak sebagai Ryder Lynn menerusi siri drama-komedi Glee. Pada tahun 2016, beliau memegang watak utama dalam filem Everybody Wants Some!! arahan Richard Linklater.

Kehidupan awal 
Jenner dilahirkan dan dibesarkan di Miami, Florida. Ibunya merupakan rakyat Cuba. 

Jenner meminati muzik dan filem sedari kecil. Beliau mula bermain dram di usia 9 tahun.  Ketika di Sekolah Tinggi Felix Varela, Jenner telah menyertai persatuan drama sekolah, Troupe 6162 selain terlibat dalam bola sepak Amerika dan gusti. Beliau memetik sebagai "menyukai improv dan komedi", beliau memulakan pembelajaran teater improvisasional dan mengambil bahagian dalam produksi pentas di Pusat Seni Persembahan Roxy. Pada tahun 2008, beliau menjadi ahli "Impromedy", sebuah kumpulan improv komedi sketsa di Miami.

Kerjaya lakonan 
Dengan hanya berbekalkan $2,500, Jenner telah meninggalkan Miami dan berpindah ke Los Angeles selepas tamat sekolah tinggi bagi mengejar impiannya dalam bidang lakonan. Ketika menetap di California, beliau telah mengambil pelbagai kerja termasuklah pelayan restoran, pembantu kedai pakaian, dan penjual burung sementari menunggu panggilan uji bakat untuk lakonan. Beliau meneruskan kelas improv di The Groundlings, dan pernah menjadi tetamu untuk rancangan syarikat tersebut dua tahun kemudiannya. 

Pada tahun 2011, Jenner telah membintangi filem pendek Wurlitzer dan The Truth In Being Right serta filem seram Cousin Sarah. Beliau turut muncul sebagai pelakon jemputan dalam sitkom Melissa & Joey sebagai Miller Collins.

Pada tahun 2012, beliau dipilih untuk uji bakat menjadi peserta rancangan realiti The Glee Project bagi musim kedua. Beliau layak ke pertandingan akhir dan memenanginya. Kemenangan itu telah melayakkan beliau untuk muncul dalam siri TV Glee musim keempat. Beliau telah melakonkan watak sebagai Ryder Lynn, dan telah memenangi Teen Choice Award 2013 untuk Choice TV Breakout Star. Jenner, bersama-sama Jacob Artist, Becca Tobin, Alex Newell, dan Melissa Benoist, telah dipilih sebagai pelakon tetap Glee untuk musim kelima.

Pada musim panas 2013, Jenner telah menulis untuk Billy Boy. Beliau dan Benoist telah muncul dalam Kickstarter untuk meminta bantuan peminat bagi membantu menampung projek produksi dan sehingga 11 Disember 2013, projeknya telah mencapai matlamat untuk mendapatkan pembiayaan sebanyak $100,000. Jenner kemudiannya telah berlakon dalam filem seram Within. Pada akhir 2015, beliau telah muncul dalam siri TV Supergirl sebagai Adam Foster dan telah melakukan penampilan sulung pada 25 Januari 2016. 

Pada tahun 2016, Jenner telah membintangi filem komedi Richard Linklater, Everybody Wants Some!! sebagai Jake Bradford, selain muncul dalam drama The Edge of Seventeen.

Pada April 2016, beliau diumumkan bakal membintangi filem drama Sidney Hall.

In April 2016, he was announced to have joined the cast of Shawn Christensen's drama film Sidney Hall.

Kehidupan peribadi 
Jenner telah mengahwini Melissa Benoist pada tahun 2015. Walau bagaimanapun, pada Disember 2016, Benoist telah memfailkan penceraian.

Filemografi

Filem

Televisyen

Diskografi 
 Glee: The Music Presents Glease
 Glee: The Music, Season 4, Volume 1
 Glee Sings the Beatles

Rujukan

Pautan luar 
 

Kelahiran 1992
Orang hidup
Pelakon filem Amerika Syarikat
Pelakon televisyen Amerika Syarikat
Pelakon lelaki Amerika Syarikat